หนุ่มยะลาซิ่งเก๋งชนด่านตรวจทหารพราน อส.เจ็บสาหัส 2
เครดิตภาพ กู้ภัยแม่กอเหนี่ยวยะหา,เกิดอุบัติเหตุรถเก๋งพุ่งชนเจ้าหน้าที่ทหารพราน และ อส.บาดเจ็บสาหัสขณะตั้งด่านตรวจบนถนนสายยะหา-บ้านเนียง ต.บาโงยซิแน อ.ยะหา จ.ยะลา มีจนท.เจ็บสาหัส 2 ราย รพ.สมเด็จพระยุพราชยะหา ส่วนคนขับเจ็บเล็กน้อย ตร.อายัดตัวดำเนินคดีตามก.ม.,เมื่อเวลา 20.45 น.วันที่ 30 มิ.ย.2559 พ.ต.อ.ปพนวัฒน์ ขัตติยะวรานันท์ ผกก.สภ.ยะหา จ.ยะลา รับแจ้งเหตุมีรถเก๋งพุ่งชนเจ้าหน้าที่ทหารพราน และเจ้าหน้าที่ อส.บาดเจ็บสาหัสขณะตั้งด่านตรวจบนถนนสายยะหา-บ้านเนียง เหตุเกิดบ้านบูเก๊ะ หมู่ 2 ต.บาโงยซิแน จึงพร้อม นายชัยชนะ กฤตยานาถ นายอำเภอยะหา นำกำลัง รุดไปที่เกิดเหตุอยู่บนทางหลวงสาย 4065 (ยะหา-บ้านเนียง) ที่เป็นจุดตรวจของคุ้มครองตำบล พบบังเกอร์ถูกชนแตกกระจัดกระจาย เต็นท์เจ้าหน้าที่ล้มพังเสียหาย ห่างไปราว 50 เมตร พบรถเก๋งยี่ห้อมิตซูบิชิ แลนเซอร์ สีแดง หมายเลขทะเบียน กข 6214 ยะลา สภาพพังเสียหายหงายท้องอยู่กลางถนน บนพื้นมีเลือดกองใหญ่ ผู้บาดเจ็บทราบชื่อ อส.ทพ.พิษณุ ตุ้ยดง สังกัด ทพ.47 ศีรษะแตก สมองถูกกระแทกอย่างรุนแรงจนเลือดคั่งอาการสาหัส นายตอเละ แดวอสะนุง อายุ 41 ปี อส.อ.ยะหา ได้รับบาดเจ็บที่หน้าแข้งซ้าย และนายอับดุลฟาริด ยานยา อายุ 32 ปี คนขับรถเก๋ง อยู่บ้านเลขที่ 7 หมู่ที่ 7 ต.กาบัง อ.กาบัง จ.ยะลา ได้รับบาดเจ็บมีแผลที่ข้อศอกซ้าย เจ้าหน้าที่กู้ภัยแม่กอเหนี่ยวยะหานำส่งโรงพยาบาลสมเด็จพระยุพราชยะหาแล้ว,จากการสอบสวนทราบว่า ก่อนเกิดเหตุเจ้าหน้าที่ทหารพรานและชุดคุ้มครองตำบล รวมจำนวน 4 นาย ปฏิบัติหน้าที่บริเวณด่านดังกล่าว จู่ๆ มีรถเก๋งที่นายอับดุลฟาริด ยานยา ขับมาด้วยความเร็วสูงพุ่งไปชนผู้บาดเจ็บ โดยเฉพาะ อส.ทพ.พิษณุ ตุ้ยดง ถูกรถลากไปเป็นระยะทางกว่า 50 เมตร จนได้รับบาดเจ็บสาหัสดังกล่าว เบื้องต้นเจ้าหน้าที่ตำรวจได้อายัดตัวนายอับดุลฟาริด คนขับรถ ดำเนินคดีในข้อหาขับรถโดยประมาท จนเป็นเหตุให้ผู้อื่นได้รับอันตรายจนบาดเจ็บสาหัสต่อไปแล้ว.
เกิดอุบัติเหตุรถเก๋งพุ่งชนเจ้าหน้าที่ทหารพราน และ อส.บาดเจ็บสาหัสขณะตั้งด่านตรวจบนถนนสายยะหา-บ้านเนียง ต.บาโงยซิแน อ.ยะหา จ.ยะลา มีจนท.เจ็บสาหัส 2 ราย รพ.สมเด็จพระยุพราชยะหา ส่วนคนขับเจ็บเล็กน้อย ตร.อายัดตัวดำเนินคดีตาม ก.ม.
รถชน,รถชนทหารพราน,รถชนบังเกอร์ทหารพราน,ถนนสายยะหา – บ้านเนียง,ปพนวัฒน์ ขัตติยะวรานันท์,สภ.ยะหา,ต.บาโงยซิแน,อ.ยะหา,อุบัติเหตุ,ยะลา,ข่าวทั่วไทย,ข่าว,ไทยรัฐออนไลน์